				|

		52013PC0276

			Javaslat A TANÁCS HATÁROZATA az áruk TIR-igazolvánnyal történő nemzetközi fuvarozására vonatkozó vámegyezmény (1975. évi TIR-egyezmény) módosítására irányuló javaslatot illetően az Európai Unió nevében elfogadandó álláspontról /* COM/2013/0276 final - 2013/0148 (NLE) */

			   	INDOKOLÁS
1.           A JAVASLAT HÁTTERE
1.1.        A javaslat okai és céljai
Az áruk TIR-igazolvánnyal történő
nemzetközi fuvarozására vonatkozó, 1975. november 14-i vámegyezményt
(TIR-egyezmény) az Európai Unió részéről a 2112/78/EGK tanácsi rendelettel
hagyták jóvá. Az egyezmény az Unióban 1983. június 20-án lépett hatályba.
A határozatjavaslat célja, hogy az Unió
elfogadja a TIR-egyezménynek az ENSZ-EGB fuvarozást érintő vámkérdésekkel
foglalkozó munkacsoportja által egyeztetett és azt követően az 1975. évi
TIR-egyezmény Intéző Bizottsága által elfogadott legfrissebb módosításait,
az uniós belső eljárások befejezésének függvényében.
2012. július 5-én az Intéző Bizottság az
egyezmény 59. cikke (1) és (2) bekezdésében foglalt rendelkezéseknek
megfelelően megküldte a Főtitkárnak az egyezmény 6. cikke (2a)
bekezdésének és a 9. mellékletnek a módosítására irányuló javaslatokat,
amelyeket 2012. február 9-én a Genfben tartott 53. ülésen fogadtak el. A
Főtitkár július 10-én közzétette a C.N.358.2012.TREATIES letétkezelői
értesítéseket, amelyben közölte, hogy ha 2013. július 10-éig a
Szerződő Felek egyike sem emel kifogást a módosítási javaslatok
ellen, akkor azok 2013. október 10-én hatályba lépnek.
1.2.        Háttér-információk
A TIR-egyezmény, amellyel kapcsolatban az
Egyesült Nemzetek Szervezetének genfi székhelyű Európai Gazdasági
Bizottsága (ENSZ-EGB) látja el az igazgatási feladatokat, árutovábbítási
vámeljárást határozott meg az áruk nemzetközi közúti forgalmának bonyolítására.
Az egyezmény lehetővé teszi, hogy a vám- és adófelfüggesztés hatálya alatt
lévő áruk fuvarozásuk közben a vámhatóságok minimális beavatkozása mellett
jussanak át az országhatárokon. A TIR-rendszer a nemzetközi árumozgás
hagyományos akadályainak mérséklésével elősegíti a nemzetközi kereskedelem
fejlődését. Az árutovábbítás során elszenvedett késések csökkentésével
jelentős megtakarítás érhető el a szállítási költségek terén. A
rendszer legfontosabb előnye, hogy a TIR-egyezmény a nemzetközi
garanciavállalási láncon keresztül viszonylag egyszerű hozzáférést
biztosít az előírt garanciákhoz.
A fuvarozást érintő vámkérdésekkel
foglalkozó ENSZ-EGB-munkacsoport egyetért abban, hogy a TIR-egyezmény bizonyos
módosításokra szorul. A TIR-egyezmény 6. cikkét érintő módosítások célja,
hogy bevezetésre kerüljön a TIR-egyezmény 9. mellékletébe egy új, azokat a
feltételeket és követelményeket meghatározó III. rész, amelyeket egy nemzetközi
garanciarendszer hatékony megszervezésére és működtetésére, valamint
TIR-igazolványok nyomtatására és kiadására felhatalmazott nemzetközi
szervezetnek teljesítenie kell. A szóban forgó nemzetközi szervezet jelenleg a
Közúti Fuvarozók Nemzetközi Egyesülete (International Road Transport Union,
IRU).
A 9. melléklet a TIR-eljárás magánszektorbeli
alkalmazásával – a nemzeti egyesületeknek a TIR-igazolványok kibocsátására,
valamint a természetes és a jogi személyeknek a TIR-igazolványok használatára
vonatkozó felhatalmazásával – foglalkozik; új, III. része kiegészíti e célokat.
1.3.        Meglévő rendelkezések a
javaslat által érintett területen
A TIR-egyezmény 6. cikke és a 6. cikk (2a)
bekezdéséhez tartozó értelmező rendelkezés.
1.4.        Összhang az Unió egyéb
szakpolitikáival és célkitűzéseivel
A javasolt határozat összhangban van a közös
kereskedelem- és közlekedéspolitikával. A közúti fuvarozást megkönnyítő
TIR-rendszernek köszönhetően az áruk a vámhatóságok minimális
beavatkozásával szállíthatók át a 68 Szerződő Fél területén, és a
nemzetközi garanciavállalási láncon keresztül viszonylag egyszerű
hozzáférés nyílik az előírt garanciákhoz. A TIR-egyezmény révén elért
egyszerűsítések összhangban vannak a felülvizsgált lisszaboni
stratégiával.
2.           KONZULTÁCIÓ AZ ÉRDEKELT FELEKKEL;
HATÁSVIZSGÁLAT
2.1.        Konzultáció az érdekeltek
felekkel
A konzultáció módja, a legfontosabb
célterületek és a válaszadók köre
A javaslatról konzultációk folytak a Közúti
Fuvarozók Nemzetközi Egyesületével. A konzultációkra a vámjogszabályokkal
foglalkozó bizottság (genfi koordináció) és a fuvarozást érintő
vámkérdésekkel foglalkozó ENSZ-EGB-munkacsoport ülésein került sor.
Az észrevételek és felhasználásuk rövid
ismertetése
Kedvező vélemény.
2.2.        Szakértői vélemények
összegyűjtése és felhasználása
Külső szakértők bevonására nem volt
szükség.
2.3.        Hatásvizsgálat
A javasolt módosítások nem változtatnak a
TIR-egyezmény 9. mellékletének lényegén. Az új III. rész bevezetése azonban
azzal egészíti ki majd alkalmazását, hogy egyértelműen meghatározza a
TIR-rendszerben részt vevő valamennyi személy szerepét és felelősségi
körét az igazgatás terén biztosított átláthatóság céljából. Ezenkívül, mivel a
TIR-rendszerben egy nemzetközi szervezet is lényeges szerepet játszik, az
egyezménynek ezt a szervezetet egyértelműen meg kell határoznia, és ki
kell fejtenie, milyen eljárás alkalmazandó e szervezet meghatalmazására. E
feltételeknek és követelményeknek a TIR-egyezmény jogi szövegébe történő
bevezetése leegyszerűsíti majd az ENSZ-EGB és a nemzetközi szervezet
közötti, a 6. cikk (2a) bekezdéséhez tartozó 2. értelmező rendelkezés
szerinti írásbeli megállapodás szövegét is.
3.           A JAVASLAT JOGI ELEMEI
3.1.        A javaslat összefoglalása
A határozatjavaslat meghatározza az áruk
TIR-igazolvánnyal történő nemzetközi árufuvarozására vonatkozó
vámegyezmény módosításával kapcsolatban az Unió által elfogadandó álláspontot.
3.2.        Jogalap
Az Európai Unió működéséről szóló
szerződés 207. cikke és 218. cikkének (9) bekezdése.
3.3.        A szubszidiaritás elve
A javaslat az Európai Unió kizárólagos
hatáskörébe tartozik (közös kereskedelmi politika), és ezért a szubszidiaritás
elve (az Európai Unió működéséről szóló szerződés 5. cikkének
(3) bekezdése) tekintetében nem igényel további vizsgálatot.
A javasolt módosításokat a fuvarozást
érintő vámkérdésekkel foglalkozó ENSZ-EGB-munkacsoport és a TIR-egyezmény
Intéző Bizottsága előzetesen elfogadta.
3.4.        Az arányosság elve
A javaslat megfelel az arányosság elvének. A
javaslat egy, az arányosság elvét természeténél fogva tiszteletben tartó
nemzetközi egyezmény módosítását teszi lehetővé.
3.5.        A jogi aktus típusának
megválasztása
Javasolt aktus: határozat.
A nemzetközi egyezményeket és azok
módosításait általában határozattal vezetik be az uniós jogrendszerbe.
4.           KÖLTSÉGVETÉSI HATÁSOK
A javaslat nincs hatással az uniós
költségvetésre.
2013/0148 (NLE)
Javaslat
A TANÁCS HATÁROZATA
az áruk TIR-igazolvánnyal történő
nemzetközi fuvarozására vonatkozó vámegyezmény (1975. évi TIR-egyezmény)
módosítására irányuló javaslatot illetően az Európai Unió nevében
elfogadandó álláspontról
AZ EURÓPAI UNIÓ TANÁCSA,
tekintettel az Európai Unió működéséről
szóló szerződésre és különösen annak 207. cikkére, összefüggésben 218.
cikke (9) bekezdésével,
tekintettel az Európai Bizottság javaslatára,
mivel:
(1)       Az áruk TIR-igazolvánnyal
történő nemzetközi fuvarozására vonatkozó 1975. november 14-i vámegyezményt
(TIR-egyezmény) az Európai Unió részéről az 1978. július 25-i 2112/78/EGK
tanácsi rendelettel[1]
hagyták jóvá, és 1983. június 20-án lépett hatályba az Unióban[2].
(2)       A TIR-egyezmény
konszolidált változatát a 2009. május 28-i 2009/477/EK tanácsi határozat[3] mellékleteként tették közzé; a
határozat szerint az egyezmény jövőbeli módosításait – hatálybalépésük
napját megjelölve – a Bizottság az Európai Unió Hivatalos Lapjában közzéteszi.
(3)       Kimerítő megbeszéléseket
követően a fuvarozást érintő vámkérdésekkel foglalkozó ENSZ-EGB-munkacsoport
2011 októberében úgy döntött, hogy a TIR-egyezmény bizonyos módosításokra
szorul. E módosítások a TIR-egyezmény 6. cikkét és a TIR-egyezmény 9.
mellékletének egy új, III. résszel való bővítését érintik; az új rész
megállapítja azokat a feltételeket és követelményeket, amelyeket egy nemzetközi
garanciarendszer hatékony megszervezésére és működtetésére, valamint a
TIR-igazolványok nyomtatására és kiadására felhatalmazott nemzetközi
szervezetnek teljesítenie kell.
(4)       A TIR-egyezmény javasolt
módosításai bevezetik a nemzetközi szervezet fogalommeghatározását és
egyértelműen meghatározzák e szervezet felhatalmazási eljárását. A 9.
melléklet új III. részének bevezetése azonban azzal egészíti ki majd
alkalmazását, hogy egyértelműen meghatározza a TIR-rendszerben részt
vevő valamennyi személy szerepét és felelősségi körét, valamint
fokozza az igazgatás átláthatóságát. E feltételeknek és követelményeknek a
TIR-egyezmény jogi szövegébe történő bevezetése a 0.6.2a.-2. értelmező
rendelkezés értelmében szintén leegyszerűsíti majd az ENSZ-EGB és a
nemzetközi szervezet közötti írásbeli megállapodás szövegét.
(5)       A vámjogszabályokkal
foglalkozó bizottságon (genfi koordináció) belül valamennyi tagállam küldöttje
kedvezően vélekedett a módosító javaslatról.
(6)       A TIR-egyezmény Intéző
Bizottsága 2012. februári 53. ülésén elfogadta a TIR-egyezmény javasolt
módosításait, az uniós belső eljárások befejezésének függvényében.
(7)       2012. július 5-én az
Intéző Bizottság az egyezmény 59. cikke (1) és (2) bekezdésében foglalt
rendelkezéseknek megfelelően megküldte a Főtitkárnak az egyezmény 6.
cikke (2a) bekezdésének és a 9. mellékletnek a módosítására irányuló
javaslatokat, amelyeket 2012. február 9-én a Genfben tartott 53. ülésen
fogadtak el. A Főtitkár július 10-én közzétette a C.N.358.2012.TREATIES
letétkezelői értesítést, amelyben közölte, hogy ha 2013. július 10-éig a
Szerződő Felek egyike sem emel kifogást a módosítási javaslatok
ellen, akkor azok 2013. október 10-én hatályba lépnek.
(8)       Ezért meg kell határozni a
javasolt módosítással kapcsolatos uniós álláspontot,
ELFOGADTA EZT A HATÁROZATOT:
1. cikk
Az Európai Unió által a TIR-egyezmény
Intéző Bizottságában elfoglalandó álláspontnak az e határozathoz mellékelt
módosítástervezeten kell alapulnia.
2. cikk
Ennek a határozatnak a tagállamok a
címzettjei.
A Bizottság a módosítást, miután az
elfogadásra került, hatálybalépése időpontjának megjelölésével közzé fogja
tenni az Európai Unió Hivatalos Lapjában.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET
A 6. cikk a következő új bekezdéssel
egészül ki:
6. cikk (2a) bekezdés
A (2a) bekezdés szövege a következőre
módosul:
(2a) Az Intéző Bizottság felhatalmaz egy
nemzetközi szervezetet, hogy vállalja a nemzetközi garanciarendszer hatékony
megszervezésének és működtetésének feladatát. A felhatalmazás addig
hatályos, ameddig a szervezet teljesíti a 9. melléklet III. részében foglalt
feltételeket és követelményeket. Az Intéző Bizottság a felhatalmazást
visszavonhatja, ha e feltételek és követelmények már nem teljesülnek.
A 9. melléklet a következő új III.
résszel egészül ki:
9. melléklet, új, III. rész
A melléklet a következő új III. résszel
egészül ki:
Nemzetközi szervezet 6. cikk szerinti
felhatalmazása arra, hogy vállalja a nemzetközi garanciarendszer hatékony
megszervezésének és működtetésének, valamint TIR-igazolványok
nyomtatásának és kiadásának feladatát.
Feltételek és követelmények
1. A nemzetközi szervezetnek az alábbi
feltételeket és követelményeket kell teljesítenie ahhoz, hogy az Intéző
Bizottság az egyezmény 6. cikke (2a) bekezdésének megfelelően
felhatalmazza egy nemzetközi garanciarendszer hatékony megszervezésének és
működtetésének, valamint TIR-igazolványok nyomtatásának és kiadásának
feladatával, az alábbiak:
a) Nemzetközileg elismert független
könyvvizsgálók által hitelesen ellenőrzött konszolidált pénzügyi
kimutatások éves benyújtásával bizonyítaniuk kell a nemzetközi garanciarendszer
hatékony megszervezéséhez és működtetéséhez szükséges szakmai
kompetenciájukat és stabil pénzügyi helyzetüket, valamint az egyezmény által
rájuk ruházott kötelezettségek teljesítéséhez szükséges szervezeti adottságok
meglétét;
b) Bizonyítaniuk kell a vám- vagy
adójogszabályok súlyos vagy ismételt megszegésének hiányát.
2. A felhatalmazás értelmében a nemzetközi
szervezet:
a) a TIR-egyezmény Szerződő Felei
számára a nemzetközi szervezethez kapcsolódó nemzeti egyesületek révén
rendelkezésre bocsátja a globális garanciaszerződés hiteles másolatait és
a garanciafedezet igazolását;
b) tájékoztatja a TIR-egyezmény illetékes
szerveit a TIR-igazolványok kibocsátására a nemzeti egyesületek által
meghatározott szabályokról és eljárásokról;
c) a TIR-egyezmény illetékes szervei számára
évente adatokat szolgáltat a benyújtott, a függőben lévő, a
kifizetett, illetőleg fizetés nélkül kiegyenlített követelésekről;
d) a TIR-egyezmény
illetékes szervei számára teljes körű és hiánytalan tájékoztatást nyújt a
TIR-rendszer működéséről, különösen – de nem kizárólag – kellő
időben megalapozott információkat szolgáltat a befejezetlen
TIR-műveletek, továbbá a benyújtott, a függőben lévő, a kifizetett,
illetőleg a fizetés nélkül kiegyenlített követelések számának olyan
alakulásáról, amely a TIR-rendszer megfelelő működését illetően
aggodalomra ad okot, illetve nehézségekhez vezethet a nemzetközi
garanciarendszerének további működtetése terén;
e) a TIR-egyezmény illetékes szervei számára
statisztikai adatokat szolgáltat az egyes Szerződő Felek részére
kiosztott TIR-igazolványok számáról, típusonkénti bontásban;
f) részletesen tájékoztatja a TIR Végrehajtó
Testületet a különböző típusú TIR-igazolványoknak a nemzetközi szervezet
által felszámolt áráról;
g) minden lehetséges lépést megtesz annak
érdekében, hogy csökkentse a TIR-igazolványok hamisításának kockázatát;
h) megfelelő korrekciós intézkedéseket
hoz azokban az esetekben, amikor a TIR-igazolvány kapcsán hibát vagy
hiányosságot fedeznek fel, és erről jelentést tesz a TIR Végrehajtó
Testületénél;
j) teljes mértékben részt vesz azokban az
esetekben, amelyekben a TIR Végrehajtó Testületét kérik fel a vitarendezés
megkönnyítésére;
k) biztosítja, hogy a TIR Végrehajtó Testület
azonnal értesüljön bármely, csalással összefüggő tevékenységről,
illetve a TIR-egyezmény alkalmazásával kapcsolatos egyéb nehézségről;
l) a nemzetközi szervezethez kapcsolódó
nemzeti garanciavállaló szakmai egyesületekkel és a vámhatóságokkal közösen
igazgatja a TIR-igazolványoknak az egyezmény 10. mellékletében előírt
ellenőrzési rendszerét, valamint tájékoztatja a Szerződő Feleket
és az Egyezmény illetékes szerveit a rendszerben felmerülő problémákról;
m) a TIR-egyezmény illetékes szerveit
statisztikákkal és adatokkal látja el a Szerződő Felek
teljesítményéről a 10. mellékletben előírt ellenőrzési rendszer
tekintetében;
n) az Egyezmény 6. cikke (2a) bekezdésének
megfelelően nyújtott felhatalmazás hatálybalépésének vagy
meghosszabbításának ideiglenes időpontja előtt legalább két hónappal
– az Intéző Bizottság megbízásából és nevében – olyan írásbeli
megállapodást köt az Egyesült Nemzetek Szövetsége Európai Gazdasági
Bizottságának (ENSZ-EGB) titkárságával, amely tartalmazza az e bekezdésben
meghatározott kötelességeiknek a nemzetközi szervezet általi elfogadását.
3. Amikor egy garanciavállaló egyesület a
nemzetközi szervezetet egy kifizetési követelésről tájékoztatja, az három
(3) hónapon belül értesíti a garanciavállaló egyesületet a követelésre
vonatkozó állásfoglalásáról.
4. Valamennyi, a
nemzetközi szervezet által az Egyezmény értelmében közvetlenül vagy közvetve
szerzett, természeténél fogva bizalmas vagy bizalmi alapon közölt információ
titoktartási kötelezettség alá esik, és nem használható, illetve dolgozható fel
sem kereskedelmi célokra, sem pedig egyéb, a közlés céljától eltérő
célból, illetve az információt nyújtó személy vagy hatóság kifejezett engedélye
nélkül nem adható ki harmadik fél számára. Ezen információk azonban engedély
nélkül továbbadhatóak az ezen egyezmény Szerződő Feleinek illetékes
hatóságai részére, amennyiben erre a nemzeti vagy nemzetközi jogszabályok
rendelkezései értelmében felhatalmazás vagy kötelezettség vonatkozik,
illetőleg ha azokra jogi eljárásokkal kapcsolatban van szükség. Az információ
közzététele vagy közlése a hatályos adatvédelmi előírások teljes körű
betartásával történik.
5. A fenti feltételek és követelmények be nem
tartása esetén az Intéző Bizottságnak jogában áll visszavonni a 6. cikk
(2a) bekezdésének megfelelően adott felhatalmazást. Amennyiben az
Intéző Bizottság a felhatalmazás visszavonásáról határoz, a határozat
leghamarabb a visszavonást követő hat (6) hónap elteltével válik
hatályossá.
6. A nemzetközi szervezet fenti feltételeknek
megfelelő felhatalmazása nem sérti a szervezetre az egyezmény értelmében
ruházott felelősségeket és pénzbeli kötelezettségeket.
[1]               HL L 252., 1978.9.14., 1. o.
[2]               HL L 31., 1983.2.2., 13. o.
[3]               HL L 165., 2009.6.26., 1. o.


|

52010PC0452

Javaslat: AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Portugália „EGF/2009/023 PT/Qimonda” referenciaszámú kérelme)  /* COM/2010/0452 final */

	[pic] | EURÓPAI BIZOTTSÁG |Brüsszel, 2010.9.2.COM(2010) 452 végleges.Javaslat:AZ EURÓPAI PARLAMENT ÉS A TANÁCS HATÁROZATAaz Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Portugália „EGF/2009/023 PT/Qimonda” referenciaszámú kérelme)INDOKOLÁSA költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét.Az EGAA-ból érkező hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza2009. december 17-én Portugália a Qimonda Portugal S.A vállalatnál történt elbocsátásokat követően, „EGF/2009/023 PT/Qimonda” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.E kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek.A KÉRELEM ÖSSZEFOGLALÁSA ÉS ELEMZÉSFőbb adatok:EGAA-referenciaszám EGF/2009/023Tagállam Portugália2. cikk a)Érintett vállalat Qimonda Portugal S.A.Beszállítók és az ellátási lánc következő szintjein álló termelők 0Referencia-időszak 2009.6.8.–2009.10.8.A személyre szabott szolgáltatások kezdetének időpontja 2009.12.1.A kérelem benyújtásának időpontja 2009.12.17.A referencia-időszakban történt elbocsátások száma-- összesen 519-- a fő vállalatnál 519-- a beszállítóknál és az ellátási lánc következő szintjein álló termelőknél 0Elbocsátások a referencia-időszak előtt vagy után 395Összes elbocsátás 914A támogatásra jogosult elbocsátott munkavállalók száma 839A személyre szabott szolgáltatások: költségvetés EUR-ban 3 494 532Az EGAA végrehajtásához kapcsolódó kiadások[3]: költségvetés EUR-ban 206 500Az EGAA végrehajtásához kapcsolódó kiadások (%) 5,6Teljes költségvetés EUR-ban 3 701 032EGAA-hozzájárulás EUR-ban (65 %) 2 405 6711.  A kérelmet 2009. december 17-én nyújtották be a Bizottsághoz, és 2010. április 28-ig további információkkal egészítették ki.2.  A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént.Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat3.  Annak alátámasztására, hogy az elbocsátások összefüggenek a globális pénzügyi és gazdasági válsággal, Portugália felhívta a figyelmet arra, hogy 2009 januárjában a német multinacionális vállalat, a Qimonda AG fizetésképtelenné vált. 2009. március végére a Qimonda Portugal, melynek központja Vila do Conde-ban (a Norte régióban) található, szintén fizetésképtelensége megállapításáért folyamodott. A kérelem oka a német Qimonda gyár – a Vila do Conde-i egység nyersanyag-beszállítója – termelésének leállása volt, valamint az, hogy nem sikerült megállapodásra jutni azokkal a potenciális befektetőkkel, akik Portugáliában folytatták volna a termelést.4.  A német multinacionális vállalat, a Qimonda AG csődje az alábbiak miatt következett be: a) a pénzügyi válság a világgazdaság visszaesését okozta, amihez hozzáadódott annak a hatása, hogy a Qimonda csökkentette kapacitását, hogy innovációba és gyártóberendezésekbe fektessen be; b) a válság miatt a tőke- és befektetési piacokon a finanszírozáshoz való hozzáférés nehézségekbe ütközött; c) többletkapacitás alakult ki a dinamikus közvetlen hozzáférésű memóriák (DRAM) piacán, ami óriási nyomást gyakorolt az árakra, számos különböző vállalatot arra kényszerítve, hogy csökkentse kapacitását és szigorúbb készletellenőrzést végezzen; valamint d) az új termelési technológiák fejlesztése jelentős beruházást igényel.Az elbocsátások számának igazolása és a 2. cikk a) pontjában előírt kritériumok teljesítése5.  Portugália e kérelmet az 1927/2006/EK rendelet 2. cikkének a) pontjában meghatározott beavatkozási kritériumok értelmében nyújtotta be; e pont az EGAA hozzájárulását ahhoz köti, hogy négy hónapos időszak alatt egy tagállamban működő vállalattól – beleértve annak beszállítóit és az ellátási lánc következő szintjein álló termelőket – legalább 500 munkavállalót bocsátanak el.6.  A kérelem szerint a Qimonda vállalattól a 2009. június 8. és 2009. október 8. közötti időszakban 519 főt bocsátottak el. Valamennyi elbocsátást az 1927/2006/EK rendelet 2. cikke (2) bekezdésének második francia bekezdése alapján vették számításba.Az elbocsátások előre nem látható jellegének bizonyítása7.  A portugál hatóságok érveiket arra alapozták, hogy a globális hitelválság súlyosságát és az általa a pénzügyi piacokra gyakorolt hatást nem lehetett előre látni. A müncheni központú és világszerte több országban is telephellyel rendelkező Qimonda AG világelső volt a számítógépekhez, szerverekhez és különféle digitális eszközökhöz (MP3-lejátszókhoz, mobiltelefonokhoz, fényképezőgépekhez, játékkonzolokhoz stb.) való DRAM memóriák gyártásában. A 2007-ben 1 700 munkavállalót foglalkoztató Vila do Conde-i portugál üzem félvezetők gyártásával és a kapcsolódó mérnöki szolgáltatásokkal – különösen DRAM memóriák összeszerelésével és tesztelésével – foglalkozott. A Qimonda AG 2009. januári csődje sokként érte a vállalatot, hiszen épp egy új technológia beindítására készültek.Az elbocsátó vállalatok és a támogatásra jogosult munkavállalók meghatározása8.  A kérelem szerint a négy hónapos referencia-időszakban összesen 519 személyt bocsátottak el a Qimonda vállalattól. További 395 munkavállalót a referencia-időszak előtt, illetve után bocsátottak el. Az összesen 914 munkavállalóból 839 volt támogatásra jogosult. A támogatásra nem javasolt 75 munkavállaló már elhelyezkedett, egyéni vállalkozásba kezdett, nyugdíjba vonult, kivándorolt az országból, vagy más okból nem elérhető.9.  A támogatásra jogosult munkavállalók megoszlása a következő:Kategória Szám SzázalékFérfiak 498 59,4Nők 341 40,6EU-állampolgárok 834 99,4Nem EU-állampolgárok 5 0,615–24 év közöttiek 203 24,225–54 év közöttiek 627 74,754 évesnél idősebbek 9 1,1Megjegyzendő, hogy a munkavállalók 36,6 %-a csak alapfokú végzettséggel rendelkezik (kilenc vagy annál kevesebb osztályt végzett), és csupán 10,7 %-uk folytatott felsőfokú tanulmányokat. A fenti kategóriákban egy olyan munkavállaló szerepel, aki tartós egészségügyi problémával küzd vagy fogyatékkal él.10.  A szakmai kategóriák szerinti megoszlás a következő:Kategória Szám SzázalékVezetők 1 0,1Fizika-, matematika- és mérnöktudományi foglalkozások 59 7,0Egyéb felsőfokú képzettséget igénylő foglalkozások 1 0,1Fizika- és mérnöktudományok területén hasonló képzettséget igénylő foglalkozások 115 13,7Egyéb hasonló foglalkozások 5 0,6Általános irodai foglalkozások 3 0,4Ügyfélforgalmi szolgáltatási foglalkozások 1 0,1Modellek, értékesítő és termékbemutató ügynökök 1 0,1Fém-, gépipari és hasonló foglalkozások 5 0,6Helyhez kötött berendezések kezelői és hasonló foglalkozások 1 0,1Gépek kezelői és összeszerelői 642 76,5Bányászati, építőipari, ipari és közlekedési foglalkozások 5 0,6Összesen 839 100,011.  Az 1927/2006/EK rendelet 7. cikkének megfelelően Portugália megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni.Az érintett terület és hatóságai, illetve az egyéb érdekeltek ismertetése12.  A Qimonda vállalat Vila do Conde-ban, a Norte NUTS II régióban és a Grande Porto NUTS III régióban működött. A Norte régió az ország legsűrűbben lakott és legerősebben iparosodott területe, a hagyományos iparágak (textília, ruházat, lábbeli, fa és parafa) nagymértékű koncentrációja mellett a mezőgazdaság (tej és portói bor), valamint egyes új ágazatok (egészségügyi technológiák) megjelenése jellemzi. Mindezekben az ágazatokban túlsúlyban vannak a kis- és középvállalkozások (kkv-k). A régióban még mindig sok gondot okoz az alacsony iskolázottsági szint – amely különösen az idősebb generációra jellemző – és a tartós munkanélküliség.13.  Az érintett területen a fő illetékes hatóság az Instituto do Emprego e Formação Profissional (IEFP), amelynek hét munkaügyi központja áll a munkavállalók rendelkezésére. Ezek közül a legjelentősebb Vila do Conde-ban található, ahol a munkavállalók közül 446 regisztrált. A szociális partnerek, a városi önkormányzatok és települési szervezetek szintén aktív érdekelt felek, csakúgy mint számos egyetem és oktatási központ.Az elbocsátások várható hatása a helyi, regionális vagy az országos foglalkoztatásra14.  Portugália érvelése szerint a Norte régióban nagyobb a munkanélküliség, mint az ország többi részén. A munkanélküliségi ráta 2008 harmadik negyedévében 9,1 % volt, ez 2009 harmadik negyedévére jelentősen, 11,6 %-ra emelkedett. Ugyanakkor a Norte régióban a tartós munkanélküliség jelenleg az összes munkanélküliség 49 %-át teszi ki. 2009. január és október között a Norte régió munkaügyi központjai havonta átlagosan 22 000 munkanélküli személyt regisztráltak, ami az országos adatok között a legmagasabb; 2008-ban ez a szám 17 600 volt.A Norte régió számára, ahol az elbocsátások történtek, már egy korábbi esetben (EGF/2009/001 PT/Norte-Centro) is megítéltek EGAA-támogatást.15.  A Povoa do Varzim / Vila do Conde munkaügyi központ (ahol a támogatásra jogosult munkavállalók fele regisztrált) adatai alapján a regisztrált munkanélküliek aránya 2009. január és október között 20,8 %-kal nőtt, ami 1 631 személyt jelent.16.  A Qimonda bezárásának azonnali következménye volt, hogy közel 1 000 munkavállaló veszítette el állását a már eleve nehéz helyzetben levő régióban. A Qimonda elvesztése a régió jövőbeli kilátásaira is rányomja bélyegét, mivel az innováció, a technológiai fejlődés és a nemzetközivé válás terén elért sikerei miatt példaképként tekintettek erre a vállalatra. A Qimonda magasabban képzett munkavállalók csoportját vonzotta magához, akiket a munkalehetőségekhez nyújtott azonnali és vonzó támogatás hiányában a régió így valószínűleg elveszít.A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása17.  Az alábbiakban a javasolt intézkedéstípusok felsorolása következik; ezek az intézkedéstípusok összehangolt csomagot képeznek, amely a munkavállalók munkaerőpiacra történő visszailleszkedését célzó, személyre szabott szolgáltatásokból áll: Tekintve a csoport sokféleségét, a tevékenység a munkaügyi központokban az összes (839) munkanélküli profiljának meghatározásával indul, majd közül 400 főt ezután más egységekbe irányítanak át további tájékoztatás, tanácsadás, közvetítés, stb. céljából.18.  A szakismeretek elismerése, jóváhagyás és igazolás : Az intézkedésben 150 személy részesül. Az elismert „új lehetőségek központjai” (New Opportunities Centres, NOC) segítségével a munkavállalók meghatározzák az életük során formális és informális úton megszerzett tudást és készségeket. Az oktatókkal közösen feltérképezik a változó hosszúságú, személyes képzési útvonalat, amely majd a középfokú iskolai végzettség jóváhagyásához vezet.19.  Szakképzés : A munkavállalók a képzettségi szintjüknek és készségeiknek leginkább megfelelő képzésben részesülnek, amely segíti őket a változáshoz és az új körülményekhez való alkalmazkodásban, valamint lehetőség szerint egy saját vállalkozás indításában. A képzés egy része moduláris rendszerben folyik, egy másik része szakmai képesítés megszerzésére irányuló felnőttképzés lesz, további része pedig egyéni szükséglegekre épülő specifikus szakképzés. Portugália 250 munkavállalót tervez ilyen képzésbe bevonni. A kurzusokat különböző elismert oktatási központok fogják nyújtani, többek között ágazati társulások, az adott ágazat specifikus ismereteinek oktatása esetén. A képzési, étkezési, utazási juttatásokat, az egyéni balesetbiztosítást és a szállást szigorú korlátok és feltételek mellett ítélik meg.20.  Képzési támogatás egyéni kezdeményezésre : Ez lehetővé teszi a munkavállalók számára, hogy elismert képzési intézmények által nyújtott, a személyes képzési tervükbe illeszkedő, velük egyeztetett kurzusokat végezzenek el. A becslések szerint a munkavállalók közül várhatóan 50-en élnek majd ezzel az ajánlattal.21.  Az önálló elhelyezkedés támogatása : Ilyen támogatásban azok a munkavállalók részesülhetnek, akik az EGAA-intézkedéscsomag végrehajtása során saját erőből találnak új állást, határozatlan idejű vagy legalább hat hónapra szóló szerződéssel. A támogatás összege a munkaszerződés időtartamától függ, és magasabb is lehet, amennyiben az új munkahely több mint 100 km-re található a munkavállaló lakóhelyétől. A támogatásban becslések szerint 80 munkavállaló részesülhet.22.  A munkaerő-felvétel ösztönzése : Az új munkahelyek létrehozásának ösztönzésére pénzügyi támogatás adható azoknak a munkaadóknak, akik EGAA-támogatásra jogosult munkavállalóval olyan, teljes munkaidőben történő foglalkoztatásról szóló munkaszerződést írnak alá, amely ténylegesen emeli a vállalatnál a foglalkoztatási szintet. A munkaszerződésnek legalább 12 hónapra kell szólnia, és a határozatlan idejű munkaszerződések esetében a támogatás összege magasabb. Az intézkedés biztosította előnyökből várhatóan 100 munkavállaló részesülhet majd.23.  Vállalkozói ismeretek és technikai segítségnyújtás : Azon munkavállalók részére, akik saját vállalkozást kívánnak indítani, a kisvállalkozások létrehozásával és vezetésével kapcsolatos specifikus ismereteket és képességeket fejlesztő képzést szerveznek. A program tartalmát és időbeosztását rugalmasan, a kedvezményezettek igényei szerint alakítják ki. A képzésben való részvétel kötelező feltétele a vállalkozásindításhoz nyújtott támogatást odaítélő határozat meghozatalának, kivéve azokat az eseteket, ahol bizonyítható a meglévő képzettség vagy szakmai tapasztalat. A projekthez nyújtott technikai segítség az üzleti koncepció kidolgozását, az üzleti terv elkészítését, a vállalkozás megalapítását és a működés első évében a projekt nyomon követését támogató tevékenységeket foglal magában. Az intézkedést várhatóan 40 munkavállaló veszi igénybe.24.  Támogatás vállalkozás létrehozásához : A vállalkozói képzés és előkészítés befejeztével a munkavállalók 20 000 EUR vissza nem térítendő támogatást kapnak minden – de legfeljebb három – létrehozott munkahely után, beleértve a vállalkozó munkahelyét is. A létrehozott munkahelyeket más EGAA-kedvezményezettekkel vagy a régió munkaügyi központjaiban regisztrált munkanélküliekkel kell betölteni, és minimum két éves időtartamra, teljes munkaidőre szóló munkaszerződéseket kell kötni. A 40 vállalkozói képzésben részesült munkavállaló várhatóan igénybe veszi az intézkedést.25.  Munkahelyi szakmai gyakorlat : Ennek az intézkedésnek az a célja, hogy az új képesítési szint elérését vagy az új ismeretek elsajátítását követően az EGAA-kedvezményezetteknek lehetőségük legyen az új szakterületen munkahelyi gyakorlat megszerzésére. A gyakorlat időtartama háromtól kilenc hónapig terjed. A kedvezményezetteknek a képesítés szintjétől függő összegű havi támogatás, valamint étkezési, utazási hozzájárulás és biztosítás jár. A becslések szerint a szakmai gyakorlat lehetőségével 80 munkavállalók él majd.26.  Beilleszkedési terv : A beilleszkedési terv 50 munkavállaló számára teszi lehetővé, hogy legfeljebb 12 hónapon keresztül, legalább heti 30 órában munkahelyi tapasztalatot szerezzen. Az intézkedés célkitűzése az, hogy a munkavállalók kapcsolatban maradjanak kollegáikkal, elkerülve az izolálódás és motivációvesztés állapotát, valamint lehetőséget teremtsen új ismeretek és készségek elsajátítására, így javítva a foglalkoztathatóságot a beilleszkedési időszakot követően. A munkavállalókat korlátozott időre nonprofit munkaadói egységeknél helyezik el, és ez idő alatt bérezés helyett étkezési és utazási támogatásban, biztosításban, valamint pénzbeni juttatásban részesülnek.27.  Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások irányítási és ellenőrzési, valamint tájékoztatási és népszerűsítési tevékenységeket takarnak.28.  A portugál hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A portugál hatóságok e szolgáltatások összköltségét 3 494 532 EUR-ra, az EGAA végrehajtásához kapcsolódó kiadásokat pedig 206 500 EUR-ra (az összköltség 5,6 %-ára) becsülik. Az EGAA-ból igényelt teljes hozzájárulás összege 2 405 671 EUR (a teljes költség 65 %-a).Intézkedések | A támogatásra jogosult munkavállalók becsült száma | Becsült költségek (egy támogatásra jogosult munkavállalóra) (EUR) | Teljes költség (EGAA és nemzeti társfinanszírozás (EUR-ban) |Személyre szabott szolgáltatások (az 1927/2006/EK rendelet 3. cikkének első bekezdése) |Tájékoztató, tanácsadási és közvetítési tevékenységek | 400 | 419,22 | 167 688 |A szakismeretek elismerése, jóváhagyása és igazolása | 150 | 800,00 | 120 000 |Szakképzés | 250 | 2 800,00 | 700 000 |Képzési támogatás egyéni kezdeményezésre | 50 | 6 000,00 | 300 000 |Az önálló elhelyezkedés támogatása | 80 | 1 700,00 | 136 000 |A munkaerő-felvétel ösztönzése | 100 | 3 500,00 | 350 000 |Vállalkozói ismeretek és technikai segítségnyújtás | 40 | 2 096,10 | 83 844 |Támogatás vállalkozás létrehozásához | 40 | 30 000,00 | 1 200 000 |Munkahelyi szakmai gyakorlat | 80 | 3 900,00 | 312 000 |Beilleszkedési terv | 50 | 2 500,00 | 125 000 |Összes személyre szabott szolgáltatás részösszege | 3 494 532 |Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) |Előkészítő tevékenységek | 3 500 |Irányítás | 197 000 |Tájékoztatás és népszerűsítés | 3 000 |Ellenőrzési tevékenységek | 3 000 |Az EGAA végrehajtásához kapcsolódó kiadások részösszege | 206 500 |Becsült költségek összesen | 3 701 032 |EGAA-hozzájárulás (az összköltségvetés 65 %-a) | 2 405 671 |29.  Portugália megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket. Portugália emellett pontos ellenőrzési nyomvonalat fog biztosítani az EGAA-ból finanszírozott tevékenységekhez annak érdekében, és megerősíti, hogy azokhoz nem kérelmeznek vagy használnak fel további uniós finanszírozást.Az érintett munkavállalóknak nyújtott személyre szabott szolgáltatások kezdetének tényleges vagy tervezett időpontja30.  Portugália 2009. december 1-jén kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének.A szociális partnerekkel folytatott konzultáció során követett eljárások31.  Az EGAA-kérelmet az IEFP (Instituto do Emprego e Formação Profissional, az állami foglalkoztatási szolgálat) igazgatótanácsának 2009. december 17-i ülésén terjesztették elő. Az IEFP, amely egyben az EGAA irányító és kifizető hatósága Portugáliában, önmagában egy háromoldalú testület. A szociális partnerek a Qimonda munkavállalóinak foglalkoztatásba történő visszailleszkedését támogató érdekelt felek között is aktívan tevékenykednek .32.  A portugál hatóságok megerősítették, hogy a nemzeti és közösségi jogszabályokban a csoportos elbocsátások vonatkozásában előírt követelményeket betartották.Tájékoztatás a nemzeti jog alapján kollektív szerződések értelmében kötelezően végrehajtandó intézkedésekről33.  Az 1927/2006/EK rendelet 6. cikkében foglalt kritériumok tekintetében a portugál hatóságok kérelmükben:34.  megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége;35.  bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak;36.  megerősítették, hogy a fent említett támogatható intézkedésekre más közösségi pénzügyi eszközből nem folyósítanak támogatást.37.  A Qimonda Portugal vállalat már részesült mind az Európai Regionális Fejlesztési Alapból, mind az Európai Szociális Alapból származó támogatásokban. Ezek a támogatások ezektől függetlenül, a megfelelő csatornákon keresztül folynak. Az ebben a javaslatban szereplő EGAA-hozzájárulás a vállalatot semmilyen módon nem érinti, és a vállalat annak végrehajtásában sem vesz részt. Az itt javasolt EGAA-hozzájárulást kizárólag olyan aktív munkaerő-piaci intézkedésekre fogják felhasználni, amely a Qimonda elbocsátott munkavállalóit abban segíti, hogy a lehető leggyorsabban újra elhelyezkedjenek.Irányítási és ellenőrzési rendszerek38.  Portugália értesítette a Bizottságot, hogy a pénzügyi hozzájárulások kiosztását az Instituto do Emprego e Formação Profissional, az állami foglalkoztatási szolgálat fogja irányítani és ellenőrizni. Az általános adminisztratív és technikai irányítást a Foglalkoztatási Minisztérium végzi az EGAA-beavatkozás-koordinációs bizottság által, amelyben részt vesznek a Szakképzési Minisztérium, a Pénzügyi és gazdálkodásellenőrzési hivatal (Financial and Management Control Department) képviselői és a Norte régió küldöttei. Az átfogó pénzügyi irányítást a Pénzügyi és gazdálkodásellenőrzési hivatal (Financial and Management Control Department) végzi. A támogatások jóváhagyásáért és kifizetéséért a Norte régió küldöttei a felelősek. Az aktív intézkedések nagy részét a leginkább érintett települések munkaügyi központjai és partneregységei végzik. Portugália megerősítette, hogy a feladatoknak a megfelelő egységeken belüli és ezen egységek közötti elkülönítésének elvét tiszteletben tartják.Az Instituto de Gestão do Fundo Social Europeu (IGFSE), az Európai Szociális Alapot kezelő intézet felel az EGAA-kérelem könyvvizsgálatáért és ellenőrzéséért.Finanszírozás39.  Portugália kérelme alapján az összehangolt, személyre szabott szolgáltatási csomaghoz javasolt EGAA-hozzájárulás 2 405 671 EUR, ami az összköltségek 65 %-át teszi ki. A Bizottság által az EGAA terhére javasolt forrásallokáció a Portugália által rendelkezésre bocsátott információkon alapul.40.  Tekintetbe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikke (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el.41.  A javasolt pénzügyi támogatási összeg lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére.42.  Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a forrás igénybevételéről szóló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni.43.  A Bizottság a 2010. évi költségvetés kötelezettségvállalási és kifizetési előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően.A kifizetési előirányzatok forrása44.  A végrehajtás jelenlegi fázisában előrelátható, hogy 2010-ben a 01 04 05 („A vállalati program befejezése: a kis- és középvállalkozások (kkv-k) pénzügyi környezetének javítása”) költségvetési sorban szereplő kifizetési előirányzatokat idén nem használják fel teljes mértékben.45.  A kifizetési előirányzatokat vagyonkezelői számlákra csoportosítják át annak biztosítása érdekében, hogy az Európai Beruházási Alap (EBA) mindenkor képes legyen kifizetéseket tenni a pénzügyi közvetítők részére.46.  A pénzügyi válság – különösen a kockázati tőke terén – jelentős hatást gyakorolt a pénzügyi eszközök kifizetési profiljára. Az Európai Kockázati Tőke Egyesület (EVCA) szerint a befektetések és a tőkekivonások (kilépések) 2007 és 2009 között a válság előtti helyzethez viszonyítva kevesebb mint felére csökkentek[4]. Ezek a fejlemények is jelentős hatást gyakoroltak az előrejelzésekre a 2010. évi kifizetéseket illetően.47.  A fentiek következtében a 2010. évi költségvetésben tervezett előirányzatokat (35 millió EUR a vállalkozásokra és a vállalkozói készségekre vonatkozó többéves program – MAP – esetében) nem használják ki teljes mértékben 2010-ben. Ezért a 2 405 671 EUR összeg átcsoportosítás céljára felszabadítható.48.  Javaslat:AZ EURÓPAI PARLAMENT ÉS A TANÁCS HATÁROZATAaz Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Portugália „EGF/2009/023 PT/Qimonda” referenciaszámú kérelme)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Unió működéséről szóló szerződésre,tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[5] és különösen annak 28. pontjára,tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[6] és különösen annak 12. cikkének (3) bekezdésére,tekintettel az Európai Bizottság javaslatára[7],mivel:(1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben.(2) A 2009. május 1-je után benyújtott kérelmek tekintetében az EGAA hatálya kibővült az olyan munkavállalók támogatásával, akik a pénzügyi és gazdasági világválság miatt veszítették el állásukat.(3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.(4) Portugália a Qimonda Portugal S.A. vállalatnál történt elbocsátásokra tekintettel 2009. december 17-én az EGAA igénybevételére irányuló kérelmet nyújtott be, majd 2010. április 28-ig további információval egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 2 405 671 EUR rendelkezésre bocsátására tesz javaslatot.(5) Az EGAA-t tehát igénybe kell venni a Portugália által benyújtott kérelem alapján történő pénzügyi hozzájárulás folyósítása érdekében,A KÖVETKEZŐKÉPPEN HATÁROZOTT:1. cikkAz Európai Unió 2010. évi általános költségvetésének keretein belül az Európai Globalizációs Alkalmazkodási Alapból (EGAA) 2 405 671 EUR összeget vesznek igénybe kötelezettségvállalási és kifizetési előirányzatok formájában.2. cikkEzt a határozatot az Európai Unió Hivatalos Lapjában ki kell hirdetni.Kelt, […]-án/-én.az Európai Parlament részéről a Tanács részérőlaz elnök az elnök [1] HL C 139., 2006.6.14., 1. o.[2] HL L 406., 2006.12.30., 1. o.[3] Az 1927/2006/EK rendelet 3. cikkének harmadik bekezdése szerint.[4] Kockázati tőkebefektetések és tőkekivonások: 2007-ben 13,1 milliárd EUR, 2008-ban 9,8 milliárd EUR, 2009-ben 5,8 milliárd EUR (Forrás: 2007–2009-re EVCA/PEREP_Analytics; az azt megelőző évekre: Market statistics EVCA/Thomson Reuters/PwC).[5] HL C 139., 2006.6.14., 1. o.[6] HL L 406., 2006.12.30., 1. o.[7] HL C […], […], […]. o.


                            EURÓPAI
                            BIZOTTSÁG
                                                    Brüsszel, 2012.10.12.
                                                    COM(2012) 589 final
                                                    2012/0284 (NLE)
                                           Javaslat
                                A TANÁCS HATÁROZATA
   az Egyesült Nemzetek Európai Gazdasági Bizottságának a nemzetközi közúti fuvarozást
     végző járművek személyzetének munkájáról szóló európai megállapodással (AETR)
        foglalkozó szakértői csoportján belül az Európai Unió nevében képviselendő
                                        álláspontról
                                 (EGT-vonatkozású szöveg)
HU                                                                                HU
 ---pagebreak---                                                INDOKOLÁS
   1. A JAVASLAT HÁTTERE
   Az uniós és az AETR-szabályok fejlődése
   A nemzetközi közúti fuvarozást végző járművek személyzetének munkájáról szóló európai
   megállapodás (a közúti fuvarozásról szóló európai megállapodás; ERTA [European Road
   Transport Agreement]; AETR [Accord Européen sur les Transports Routiers]) meghatározza
   a hivatásos gépjárművezetők vezetési és pihenőidejére vonatkozó szabályokat. E többoldalú
   megállapodás kidolgozása az Egyesült Nemzetek Európai Gazdasági Bizottságának (ENSZ-
   EGB) égisze alatt zajlott, és az Európai Unión belül is ösztönzést nyújtott hasonló szabályok
   megalkotásához, így került elfogadásra a vezetési időt és a pihenőidőt szabályozó
   561/2006/EK rendelet1 és a vezetési és a pihenőidőkre vonatkozó szabályoknak való
   megfelelés ellenőrzésére szolgáló menetíró készülékekre vonatkozó 3821/85/EGK rendelet2.
   Az említett megállapodás jelenlegi részes felei a 27 uniós tagállam, valamint 24 európai és
   közép-ázsiai ország.
   Az Európa Unió 2006-ban a vezetési és a pihenőidő nyomon követésére kötelezővé tette a
   digitális menetíró használatát, s ezzel leváltotta az 1985 óta használatban lévő analóg
   menetírókat. Ezt követően az AETR szerződő felei abban állapodtak meg, hogy 2011-től
   kezdve a nemzetközi fuvarozást végző járműveiket ugyanolyan digitális menetíróval szerelik
   fel. Ugyanezen alkalommal arról is megállapodtak, hogy noha az EU a 3821/85/EGK rendelet
   IB. mellékletének módosításakor egyoldalú döntés keretében, a nem uniós szerződő felek
   előzetes megkérdezése nélkül határozta meg a menetíró készülékek jellemzőit, az AETR
   szövege egészüljön ki a 22a. cikkel, amely előírja ezen jellemzők valamennyi AETR-fél általi
   alkalmazását.
   A Bizottság 2011. július 19-én javaslatot terjesztett elő a menetíró készülékekről szóló
   3821/85/EGK rendelet módosítására vonatkozóan. Az Európai Parlament 2012. július 3-án
   szavazta meg véleményét. Ezzel párhuzamosan a Tanácsnak június 27-én sikerült kialakítania
   az első olvasatkor született álláspontjával kapcsolatos általános szemléletmódját. A rendelet
   módosítása olyan technológiai újításokat vezet be, amelyeknek fontos következményei
   lesznek a digitális menetírók előírt jellemzőire nézve. Ezzel összefüggésben a Tanács
   kiegészítette a szöveget egy preambulumbekezdéssel, amely szerint „a Bizottság az ENSZ-
   EGB keretében megteszi a 3821/85/EGK rendelet és az AETR-megállapodás közötti
   összhang biztosításához szükséges lépéseket.” A Bizottság „Digitális menetíró készülék:
   Útiterv a jövőbeli tevékenységekhez” című közleménye3 szintén kiemelte annak
   szükségességét, hogy az AETR igazodjon a menetírók területén a közelmúltban végzett
   fejlesztésekhez.
   A nem uniós AETR-felek kifogásai
   1
           Az Európai Parlament és a Tanács 561/2006/EK rendelete (2006. március 15.) a közúti szállításra
           vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi
           rendelet módosításáról, valamint a 3820/85/EGK tanácsi rendelet hatályon kívül helyezéséről
           (HL L 102., 2006.04.11., 1. o.)
   2
           A Tanács 3821/85/EGK rendelete (1985. december 20.) a közúti közlekedésben használt menetíró
           készülékekről (HL L 370., 1985.12.31., 8. o.).
   3
           COM(2011) 454 végleges.
HU                                                        2                                                HU
 ---pagebreak---    A Bizottság 2009-ben elfogadta az 1266/2009/EK rendeletet4, amely többek között
   rendelkezett (2011. október 1-jén kezdődő hatállyal) „az egy perces kérdésről”5 és (2012.
   október 1-jén kezdődő hatállyal) egy második mozgásérzékelő bevezetéséről. A járművekbe
   ezen időpontokat követően beszerelt valamennyi menetírónak meg kell felelnie az új műszaki
   követelményeknek. A 22a. cikk értelmében az említett új kötelezettségek automatikusan
   vonatkoznak az AETR nem uniós szerződő feleire is.
   A szóban forgó európai uniós fejlemények és a 22a. cikk szerinti mechanizmus automatikus
   volta az Oroszországi Föderációban, Fehéroroszországban, Ukrajnában és Törökországban
   egyre nagyobb elégedetlenséget váltott ki; a mechanizmus tudniillik véleményük szerint
   egyoldalú szemléletű és alkalmatlan a digitális menetírók harmonizált módon történő
   bevezetésére. 2011 folyamán felkérték az ENSZ-EGB illetékes szervezetét, a közúti
   közlekedéssel foglalkozó munkacsoportot (SC.1), hogy hivatalosan foglalkozzon a kérdéssel.
   Kérésük nyomán az SC.1 2001 szeptemberében az AETR szakértői csoport felállításáról
   határozott, amely feladatul kapta, hogy vitassa meg az AETR állapotát és tegyen javaslatokat
   a megállapodás módosítására.
   Egységes uniós álláspontra van szükség az AETR-en belül
   Az AETR szakértői csoport két alkalommal, 2012. március 2-án és június 6-án tartott
   értekezletet, melyek alkalmával a nem uniós szerződő felek megerősítették hajlandóságukat
   arra, hogy a tárgyaló felekkel együttműködve a döntéshozatalba való bevonásukat lehetővé
   tevő, elfogadható megoldást találjanak, és ennek megfelelően több konkrét javaslatot tettek:
   (a)       Először is az Oroszországi Föderáció olyan új 22a. cikkre tett javaslatot, amely az
             uniós vívmányoknak az AETR-be való átültetésére vonatkozó jelenlegi
             mechanizmus helyett valamennyi AETR szerződő fél részvételével zajló
             döntéshozatali eljárást ír elő. A javaslat értelmében feláll egy igazgatási bizottság,
             amelyben valamennyi szerződő fél képviselteti magát, és amely felhatalmazást kap a
             digitális menetírók előírandó jellemzőinek meghatározására. Valamennyi szerződő
             fél szavazati joggal rendelkezik, a határozathozatal pedig a jelenlévők által leadott
             szavazatok egyszerű többségével történik. A bizottság akkor határozatképes, ha a
             szerződő felek delegáltjainak fele jelen van.
   (b)       Törökország arra kérte az EU-t, hogy – az adatvédelemhez kapcsolódó aggályok és
             költségek szempontjából valamennyi szerződő fél igényeit kielégítő műszaki
             megoldás alkalmazásával – biztosítson hozzáférést a TACHOnethez. Megjegyzendő,
             hogy a TACHOnethez való kapcsolódás jelenleg önkéntes alapon, egyedi
             megoldások révén jön létre, ám a legelterjedtebb megoldás az adott uniós tagállam
             sTesta kapcsolódási pontján keresztül közvetve történő kapcsolódás (közvetlenül az
             sTestán keresztül csak Horvátország és Macedónia Volt Jugoszláv Köztársaság
             csatlakozik).
   (c)       Ukrajna és Törökország megkérdezte, hogy tekintettel a menetírók fejlesztése
             területén az EU által betöltött központi szerepre, lehetséges volna-e, hogy maga az
   4
           A Bizottság 1266/2009/EU rendelete (2009. december 16.) a közúti közlekedésben használt menetíró
           készülékekről szóló 3821/85/EGK tanácsi rendeletnek a műszaki fejlődésre figyelemmel történő tizedik
           kiigazításáról, HL L 339., 2009.12.22., 3. o.
   5
           A gyakori és rövid megállások esetén a vezetési idő 60 másodpercre kerekítve történő rögzítése.
HU                                                       3                                                      HU
 ---pagebreak---             EU csatlakozzon az AETR-hez. Ezzel állandó jelleggel biztosítani és egyszerűsíteni
            lehetne az uniós jogszabályok és az AETR-t érintő fejlemények közötti kívánt
            megfelelést.
   Olyan javaslat is született, amely szerint a felállítandó igazgatási bizottságnak a digitális
   menetírók műszaki jellemzőinek megállapításán túlmenően az AETR hatálya alá tartozó
   szociális szabályok módosítására is felhatalmazást kellene adni. A Bizottság azonban úgy
   gondolja, hogy ez a javaslat nem tartozik a tárgyhoz, jelen pillanatban nem indokolt, ezért
   nem javasolja további tárgyalását.
   A szakértői csoport következő értekezleteire 2012. október 25-én és december 3-án kerül sor.
   Az EU-t itt várhatóan arra fogják kérni, hogy a szakértői csoport munkájának véglegesítése
   érdekében egyértelműen foglaljon állást. Tekintettel a javaslatok fontosságára és hatókörére,
   valamint arra, hogy az AETR keretében szabályozott kérdések az EU kizárólagos
   szabályozási hatáskörébe tartoznak, a helyszínen történő egyszerű egyeztetés nem elegendő,
   így hivatalos, uniós szinten egyeztetett álláspontra lesz szükség.
   2. AZ AETR JAVASOLT MÓDOSÍTÁSA
   A fentiek fényében felmerül a 22a. cikkben foglalt mechanizmus megtartásának és az AETR
   szakértői csoporton belül folyó egyeztetés megakadályozásának gondolata. Ez azonban nem
   merül fel valós lehetőségként, ebben az esetben ugyanis a nem uniós AETR-országok a
   továbbiakban nem hajtanák végre megfelelően a szociális szabályokat és a menetírókra
   vonatkozó szabályokat. Oroszország, Fehéroroszország és Ukrajna már tett is ilyen értelmű
   nyilatkozatot, amelyben figyelmeztették az EU-t, hogy a jövőben nem fogadnak el olyan
   berendezés használatára vonatkozó kötelezettséget, amelynek műszaki tartalmát illetően nincs
   befolyásuk.
   Megjegyzendő, hogy az EU-ban bejegyzett fuvarozók nemzetközi szállítmányainak az EU
   átlagában véve mintegy 8 %-a érint harmadik országot, ezen belül pedig legtöbbször AETR-
   országot. Egyes tagállamok esetében a nem uniós AETR-országok viszonylatában végzett
   szállítás aránya meghaladhatja a 30 %-ot. Ezenkívül az EU az ipari termékek nettó
   exportőrének számít AETR-partnerei viszonylatában, és e termékek többségét uniós
   fuvarozók szállítják ki. Ily módon az EU és az AETR-partnerek közötti bárminemű vita
   károsan hatna az EU közúti teherszállítási ágazatára.
   Az Oroszországgal kapcsolatos legújabb fejlemények tovább bonyolítják a helyzetet. Az
   európai szociális szabályok által potenciálisan érintett orosz flotta mérete 4–5 millió járműre
   tehető. Jelenleg e járműveknek csak egy kis hányada vesz részt az AETR hatálya alá tartozó
   nemzetközi fuvarozásban és rendelkezik menetíró készülékkel. Ez a helyzet azonban meg fog
   változni, mivel 2012-ben Oroszország úgy döntött, hogy kötelezővé teszi a menetírók
   használatát a belföldi fuvarozásban. Ennélfogva valószínűsíthető, hogy Oroszország egyre
   inkább a saját menetíróit akarja majd használni az EU-val bonyolított fuvarozásban.
   Következésképp úgy tűnik, az EU-nak egyértelműen érdeke felülvizsgálni a menetírókra
   vonatkozó jelenlegi rendszert. A fentiek fényében a Bizottság az AETR módosítására
   vonatkozóan az alábbi uniós álláspontot javasolja képviselni az AETR szakértői csoportban.
   a) A 22a. cikk módosítása
   A 22a. cikk módosításával Genfben az ENSZ-EGB égisze alatt működő igazgatási bizottság
   jönne létre, amelyen keresztül a nem uniós AETR-partnerországok befolyással lehetnének a
HU                                                 4                                               HU
 ---pagebreak---    menetíróknak a műszaki fejlődéshez való hozzáigazítására. Ez az újonnan létrehozott AETR-
   bizottság egyszerű vagy minősített többséggel hozná határozatait.
   Ez a lehetőség összeegyeztethetőségi problémát okozna a genfi igazgatási bizottság által és –
   a 3821/85/EGK rendelettel létrehozott, a műszaki fejlődéshez történő hozzáigazításért felelős
   bizottság véleménye alapján – a Bizottság által elfogadott műszaki jellemzők között. Az
   esetleges összeegyeztethetetlenség csorbítaná a 3821/85/EGK rendelet által létrehozott
   bizottság jogkörét, és mivel a Bizottságnak nem lenne lehetősége hivatalosan közölni
   álláspontját, az Uniónak az ENSZ-EGB szervein belül képviselendő álláspontjának
   kialakításához szükséges egyeztetés a tagállamokon belül és az Unión belül is minden esetben
   nagyobb erőfeszítést kívánna meg. Amennyiben az EU az AETR szerződő felévé válna, az
   egyeztetett uniós álláspontot az Európai Bizottság képviselné.
   A 22a. cikk módosítása miatt továbbá szigorúbb feltételeket kellene meghatározni az újonnan
   felállt AETR-bizottságban bonyolított szavazások rendjére vonatkozóan, ellenkező esetben
   előfordulhat, hogy bár az Unión belül adott esetben megtörténtek az egyeztetések, a bizottság
   értekezletén jelen lévő tagállamok száma nem elegendő a nem uniós felek által előterjesztett,
   az EU számára kedvezőtlen módosítási javaslatok elutasításához.
   Az Oroszországi Föderáció által a szakértői csoport első találkozóján tett javaslat szerint
   például a határozatok születhetnének a jelenlévők által leadott szavazatok egyszerű többsége
   alapján, a határozatképesség feltétele pedig az lehetne, hogy a jelenlegi 51 AETR szerződő fél
   közül legalább a fele jelen legyen. Ez a gyakorlatban azt jelentené, hogy legalább 26 fél
   jelenléte és ebből 14 támogató szavazat már elegendő egy javaslat elfogadásához. Ezzel
   szemben jelenleg inkább az a jellemző, hogy nem több mint 6–7 uniós tagállam vesz részt az
   AETR-hez kapcsolódó kérdésekkel foglalkozó üléseken, míg a nagyobb nem uniós érdekeltek
   (Oroszország, Törökország, Ukrajna) minden alkalommal jelen vannak, és a tapasztalat
   szerint szükség esetén képesek mobilizálni az AETR-ben részes FÁK-tagországokat és közép-
   ázsiai országokat (pl. Fehéroroszország, Kazahsztán) is.
   b) A 14. cikk módosítása az EU AETR-hez való csatlakozásának lehetővé tétele
   érdekében
   A fentiek fényében szem előtt kell tartani az EU AETR-hez való csatlakozásának lehetőségét.
   A csatlakozás révén az EU megőrizhetné a menetírók jellemzőinek meghatározása terén
   betöltött kulcspozícióját. A csatlakozás biztosítaná az uniós szabályozás és az AETR
   harmonizált fejlődését, mivel a Genfben hozott szabályok – a Hivatalos Lapban való
   közzétételüket követően – közvetlenül alkalmazandók lennének az Unió belső jogrendjében.
   A tagállamok számára ez jogbiztonságot teremtene a tekintetben, hogy a menetírókra
   vonatkozóan az AETR- vagy az EU-szabályok az irányadók.
   E módosításhoz a 14. cikk módosítása szükséges annak érdekében, hogy lehetővé váljék a
   regionális integrációs szervezetek bevonása. A csatlakozás maga egy második lépésben, a
   Bizottság által javasolt tanácsi határozat útján valósulna meg.
   Az AETR összefüggésében fontos megjegyezni, hogy az uniós tagállamok viszonylatában
   végrehajtott fuvarozási műveletek belföldinek számítanak (az AETR-t pedig csak a
   nemzetközi fuvarozási műveletekre kell alkalmazni). Az EU és tagállamai eddig is mindig
   kitartottak ezen álláspontjuk mellett. Az AETR-hez való 70-es évekbeli csatlakozásukkor az
   akkori Közösségeket alkotó tagállamok fenntartással éltek, amelyben megerősítették ezt az
   elvet. Az elv továbbra is érvényes annak ellenére, hogy egyes uniós tagállamok az EU-hoz
   való csatlakozásuk előtt léptek be az AETR-be, és ennélfogva az említett fenntartáshoz nem
HU                                                  5                                             HU
 ---pagebreak---    csatlakozhattak. Következésképpen amikor az EU csatlakozik a megállapodáshoz, szintén
   ilyen fenntartással kell élnie, ami által továbbra is lehetősége nyílik arra, hogy az EU-n belüli
   fuvarozásban használandó saját digitális menetíróját továbbfejlessze.
   A fentiek miatt az igazgatási bizottság szavazati rendjét úgy kell kialakítani, hogy kellő súlyt
   biztosítson az EU számára, például a jelenlévők által leadott szavazatok kétharmadaként
   meghatározott minősített többség előírásával (az 51 potenciális szavazat közül 27 jelenleg az
   EU kezében van). A bizottság pedig akkor lenne határozatképes, ha a szerződő felek
   delegáltjainak fele jelen van. Az EU a Bizottság javaslata alapján, az EUMSZ 218. cikkének
   (9) bekezdésében foglalt eljárás szerint alakítaná ki álláspontját, amelyet a Tanács elfogad, és
   az Unió nevében egy megállapodás alapján felállított szerv képvisel.
   Megjegyzendő, hogy ez a rendszer megfelel a nemzetközi műszaki megállapodások területén
   meghonosodott gyakorlatnak. A tervezett eljárás például pontosan ugyanaz, mint a járművek
   típusjóváhagyásáról szóló ún. felülvizsgált 1958-as megállapodás6 esetében.
   Az Unió tervbe vett csatlakozása összhangban van a Bíróság ún. „AETR-rel kapcsolatos
   joggyakorlatával”. 1971-ben született, elvi jelentőségű ítéletében7 a Bíróság kimondta, hogy a
   harmadik országok viszonylatában bonyolított közúti fuvarozást végző járművek
   személyzetének munkájához kapcsolódó ügyek a Közösség kizárólagos hatáskörébe
   tartoznak, és lefektette a belső és külső uniós hatáskörök párhuzamosságának elvét8. Az EU-
   nak az EUMSZ 3. cikkének (2) bekezdésében foglalt rendelkezések értelmében kizárólagos
   külső hatásköre van az AETR-ben szabályozott kérdésekben, mivel az AETR az Európai Unió
   által már régen elfogadott közös szabályokat érint, ahogy azt a Bíróságnak az AETR-hez
   kapcsolódó ítélkezési gyakorlatából is láthatjuk. További érv, hogy az 561/2006/EK rendelet
   (10) preambulumbekezdése szerint, mivel az AETR tárgyköre a rendelet hatálya alá esik, a
   Megállapodásra irányuló tárgyalások és a megállapodás megkötése az Európai Unió
   jogkörébe tartozik9.
   Ezenkívül a nemzetközi közúti fuvarozást végző járművek személyzetének munkájáról szóló
   európai megállapodás (AETR) hatálybaléptetéséről szóló 2829/77/EGK tanácsi rendelet10 3.
   cikke kimondja, hogy „a harmadik országokkal az AETR 2. cikkének (2) cikke alapján
   kötendő megállapodásokat a Közösség jogosult megkötni. Az AETR 3. cikkének 2.
   bekezdésében foglalt rendelkezéseket a Tanács a Bizottság javaslata alapján fogadja el”.
   c) Új 10a. cikk – a járművezetői kártyák nemzeti nyilvántartásainak összekapcsolása
   6
           Megállapodás a kerekes járművekre és az azokba szerelhető, illetve az azokon használható
           berendezésekre és tartozékokra vonatkozó egységes műszaki előírások elfogadásáról, valamint az ezen
           előírások alapján kibocsátott jóváhagyások kölcsönös elismerésének feltételeiről – 2. felülvizsgálat,
           beleértve az 1995. október 16-án hatályba lépett módosításokat is (HL L 346., 1997.12.17., 81–94. o.).
   7
           A Bíróság 22/70 sz. AETR-ügyben 1971. március 31-én hozott ítélete.
   8
           A Bíróság különösen azt hangsúlyozta, hogy „amennyiben közösségi szabályok kerültek kihirdetésre a
           Szerződés céljainak elérése érdekében, a tagállamok a közösségi intézmények keretén kívül nem
           vállalhatnak olyan kötelezettségeket, amelyek hatással lehetnek azokra a szabályokra vagy
           megváltoztathatják a hatókörüket”. Továbbá „e közösségi jogkörök kizárják, hogy a tagállamok
           párhuzamos hatáskörökkel rendelkezzenek, hiszen a közösségi intézmények keretén kívül hozott
           bármilyen intézkedés összeegyeztethetetlen a közös piac egységével és a közösségi joganyag egységes
           alkalmazásával.”
   9
           A 3820/85/EGK rendelet 3. cikke egyértelműen megveti a szóban forgó európai uniós hatáskör alapját:
           „A Közösség tárgyalásokat folytat harmadik országokkal, amennyiben ez a rendelet végrehajtása
           érdekében szükséges”. Lásd még az 543/69/EGK rendelet 3. cikkét.
   10
           HL L 34., 1977.12.24., 11. o.
HU                                                       6                                                        HU
 ---pagebreak---    A 3821/85/EGK rendelet I.B mellékletében szereplő, az 1266/2009/EU bizottsági rendelet
   által bevezetett 268a követelmény értelmében a tagállamok elektronikus adatcserét folytatnak
   annak érdekében, hogy megbizonyosodjanak arról, hogy az általuk kibocsátott, adott
   járművezetői tachográfkártyából csak egy létezik. Ez a kötelezettség a 22a. cikk értelmében
   az AETR nem uniós szerződő feleire is kiterjed.
   A követelmény EU-szintű érvényesülését megkönnyítendő a Bizottság kialakította és sikerrel
   üzembe állította a TACHOnet nevű informatikai alkalmazást, amely a járművezetői kártyák
   nemzeti nyilvántartásainak összekapcsolása révén lehetővé teszi a kártyák egyediségének
   uniós viszonylatban történő, a csalások megelőzését célzó ellenőrzését. A TACHOnetnek
   jelenleg egy bizottsági ajánlás11 a jogalapja, melynek szerepét a 3821/85/EGK rendeletnek az
   Európai Parlamentben és a Tanácsban jelenleg tárgyalt módosítása alkalmával beillesztett
   célzott rendelkezés venné át.
   Az AETR javasolt módosítása alkalmával a szöveget új cikkel (10a. cikk) kell kiegészíteni,
   amely átláthatóbbá teszi a 268a követelményben lefektetett kötelezettséget és megerősíti a
   szerződő felek között a járművezetői kártyákkal kapcsolatban végzett elektronikus adatcsere
   kötelező jellegét. Ezzel általánossá tehető és megszilárdítható a nem uniós szerződő felek
   körében már nagymértékben elterjedt gyakorlat – több nem uniós partner ugyanis önkéntes
   alapon, egyes tagállamokkal kötött kétoldalú megállapodások alapján már csatlakozott a
   TACHOnethez.
   A 95/46/EK irányelv12 értelmében csak olyan harmadik országokba történhet adattovábbítás,
   amelyek megfelelő védelmi szintet biztosítanak a személyes adatok számára. Ezért az új 10a.
   cikkben indokolt előírni a szerződő felek számára, hogy biztosítsák a személyes adatok
   megfelelő védelmi szintjét.
   Az irányelv 25. cikkének (2) bekezdése úgy rendelkezik, hogy a harmadik ország által
   nyújtott védelem szintjének megfelelő mivoltát az adattovábbítási művelet feltételeinek,
   egyebek mellett az adatok jellegének, a tervezett adatfeldolgozási művelet céljának és
   időtartamának figyelembevételével kell értékelni. E tekintetben fontos megjegyezni, hogy a
   tachográfkártyák által érintett adatok alacsony érzékenységű adatok. Az (EU-n belül a
   TACHOneten keresztül összekapcsolt) nemzeti nyilvántartásokban tárolt adatok viszonylag
   általános jellegűek, és körük meglehetősen szűk (a járművezető vezetékneve és utóneve,
   születési ideje és – ha meg van adva – születési helye, a vezetői engedély száma és az azt
   kibocsátó ország, a járművezetői kártya státusza és száma), és a közúti ellenőrzést végző nem
   uniós ellenőr is teljes körű hozzáféréssel rendelkezik ezen adatokhoz. Az ezen adatokhoz
   hozzáférési joggal rendelkező hatóságok köre a kártyát kibocsátó hatóságokra és a hivatásos
   gépjárművezetők vezetési és pihenőidejére vonatkozó szabályok betartásának ellenőrzésével
   megbízott ellenőrökre korlátozódna. Ezenkívül az elektronikus információcsere egyedüli célja
   annak biztosítása, hogy az AETR szerződő felek nemzeti nyilvántartásaiban ne szerepeljen
   ugyanazon járművezető neve alatt több érvényes kártya.
   Ilyen körülmények között joggal feltételezhető, hogy valamennyi vagy legtöbb nem uniós
   AETR szerződő fél képes biztosítani a tachográfkártyák által érintett személyes adatok
   megfelelő védelmi szintjét. Mindenesetre az irányelv 25. cikkének (4) bekezdése értelmében a
   11
           A Bizottság ajánlása (2010. január 13.) a kibocsátott járművezetői kártyák egyediségének ellenőrzésére
           szolgáló tagállamok közötti elektronikus adatcsere biztonságáról (HL L 9/10, 2010.1.14.)
   12
           Az Európai Parlament és a Tanács 95/46/EK irányelve (1995. október 24.) a személyes adatok
           feldolgozása vonatkozásában az egyének védelméről és az ilyen adatok szabad áramlásáról.
HU                                                       7                                                        HU
 ---pagebreak---    tagállamoknak lehetőségük van intézkedéseket tenni a harmadik országba irányuló bármilyen
   adattovábbítás megakadályozására, amennyiben a szóban forgó harmadik ország nem
   biztosítja a megfelelő védelmi szintet.
   Meg kell jegyezni továbbá, hogy a TACHOnet az EU saját belső kommunikációs informatikai
   rendszerét (sTESTA) használja, amelynek egyes nem uniós államokba történő kivitelére és
   ottani alkalmazására vonatkozóan korlátozások vannak érvényben. A nem uniós AETR-
   országok közül csak az uniós tagjelölt országok tudnak a TACHOnethez az sTESTA-n
   keresztül közvetlenül csatlakozni. A fennmaradó szerződő felek közül néhánynak lehetősége
   lenne a már említett kétoldalú megállapodások keretében önkéntes alapon, közvetett módon
   kapcsolatot létrehozni az egyes tagállamokkal. Ez a megoldás azonban körülményes és terhes
   a felek számára, a csatlakozási pontok nagy száma miatt elmarad az optimálistól, és nem
   terjed ki valamennyi szerződő félre.
   Éppen ezért szükségessé válhat olyan alternatív informatikai megoldás kialakítása, amelyen
   keresztül a nem uniós szerződő felek és a tagállamok (és a tagjelölt országok) között
   létrejöhet az elektronikus információcsere, és amelynek keretében ugyanakkor érvényesülnek
   a jelenlegi TACHOnet és sTESTA rendszerek biztonsági előírásai. A Bizottság jelenleg éppen
   olyan tanulmány előkészítésén dolgozik, amely megvizsgálná a szóba jövő, például
   biztonságos internetalapú kapcsolatra épülő műszaki lehetőségeket. A tanulmány eredményei
   várhatóan 2013 végén állnak majd rendelkezésre.
   3. AZ AETR FELÜLVIZSGÁLATÁRA VONATKOZÓ ELJÁRÁS
   Az AETR 20. és 21. cikke meghatározza a megállapodás felülvizsgálatakor követendő
   eljárást. A 21. cikk különös jelentőséggel bír az EU számára, mivel lehetőséget biztosít a
   „csendben történő” felülvizsgálatra, amelyhez nem szükséges a javasolt módosítások
   szerződő felek általi ratifikálása. Mivel az eljárás nem ír elő hivatalos egyeztetést, a tanácsi
   határozat elfogadása megfelelő eszköznek tűnik a közös álláspont megállapítására.
   A tagállamok az AETR felülvizsgálatának keretében az EUMSZ 218. cikkének (9)
   bekezdésében foglaltak szerint elfogadott uniós álláspont alapján és az Unió érdekében
   együttesen, az EUSZ 4. cikkének (3) bekezdésében előírt lojális együttműködés
   kötelességének megfelelve lépnek fel.
   Az AETR módosításához szükséges eljárások lefolytatásához szükséges időre tekintettel
   indokolt átmeneti megoldást találni az AETR-országokkal a menetírók módosítására
   vonatkozó uniós szintű határozatokról való egyeztetésre. Ebből a célból a Bizottság már a
   3821/85/EGK rendelet módosítására irányuló javaslatában előirányozta egy menetíró
   készülékekkel foglalkozó fórum felállítását, melyben az uniós országok és a nem uniós
   szerződő felek szakértői egyaránt részt vennének. A Bizottság szándéka szerint az I.B
   melléklet műszaki frissítésére irányuló határozatok meghozatala előtt kikérné a fórum
   véleményét.
HU                                                 8                                                HU
 ---pagebreak---                                                              2012/0284 (NLE)
                                                  Javaslat
                                        A TANÁCS HATÁROZATA
   az Egyesült Nemzetek Európai Gazdasági Bizottságának a nemzetközi közúti fuvarozást
      végző járművek személyzetének munkájáról szóló európai megállapodással (AETR)
          foglalkozó szakértői csoportján belül az Európai Unió nevében képviselendő
                                               álláspontról
                                         (EGT-vonatkozású szöveg)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 90. cikkére,
   összefüggésben annak 218. cikke (9) bekezdésével,
   tekintettel az Európai Bizottság javaslatára,
   az Európai Parlament értesítését követően,
   mivel:
   (1)     Amint azt a Bíróság kimondta13, a közúti fuvarozást végző járművek személyzetének
           munkájához kapcsolódó ügyek az Unió kizárólagos külső hatáskörébe tartoznak. Ezt a
           hatáskört gyakorolta az Unió belső vonatkozásban a közúti szállításra vonatkozó egyes
           szociális jogszabályok összehangolásáról szóló, 1969. március 25-i 543/69/EGK
           tanácsi rendelet14, a közúti szállításra vonatkozó egyes szociális jogszabályok
           összehangolásáról szóló, 1985. december 20-i 3820/85/EGK tanácsi rendelet15, a
           közúti közlekedésben használt menetíró készülékekről szóló, 1985. december 20-i
           3821/85/EGK tanácsi rendelet16 és legutóbb az 561/2006/EK európai parlamenti és
           tanácsi rendelet17 elfogadásakor. Mivel az AETR tárgya az 561/2006/EK rendelet
           hatálya alá tartozik, a megállapodással kapcsolatos tárgyalások és a megállapodás
           megkötése az Unió hatásköre. A harmadik országok viszonylatában közúti fuvarozást
           végző járművek személyzetének munkájához kapcsolódó szabályok – és a betartásuk
           ellenőrzésére szolgáló menetíró készülékekre vonatkozó szabályok – az Európai Unió
           által elfogadott rendeleteknek és az AETR-megállapodásnak egyaránt tárgyát képezik.
           E szabályok harmonizálása elengedhetetlen.
   13
           A Bíróság 22/70 sz. AETR-ügyben 1971. március 31-én hozott ítélete.
   14
           HL L 77., 1969.3.29., 49. o.
   15
           HL L 370., 1985.12.31., 1. o.
   16
           HL L 370., 1985.12.31., 8. o.
   17
           HL L 102., 2006.4.11., 1. o.
HU                                                   9                                           HU
 ---pagebreak---    (2) Az AETR tárgyalások egyedi körülményei kivételes esetben lehetővé tesznek egy
       olyan eljárást, amelynek során az Unió tagállamai összehangolt cselekvés keretében
       egyénileg helyezik letétbe a csatlakozási vagy ratifikációs okmányokat, azonban az
       Unió érdekében és nevében járnak el.
   (3) A szakértői csoport következő értekezlete 2012. december 3-án lesz. Ez alkalommal a
       szakértői csoport adott esetben az AETR módosítását eredményező javaslatokat
       vitathat meg. Ez az EUMSZ 218. cikkének (9) bekezdése szerinti joghatással fog járni.
   (4) Az EU tagállamai és az AETR szerződő felei az AETR-megállapodás felülvizsgálata
       céljából kötelesek egymással együttműködésben, különösen a megállapodás 21.
       cikkében megállapított mechanizmus szerint – a nemzetközi közúti fuvarozást végző
       járművek személyzetének munkájáról szóló európai megállapodás (AETR)
       hatálybaléptetéséről szóló 2829/77/EGK tanácsi rendeletnek18 és az EUSZ 4. cikkének
       (3) bekezdése szerinti lojális együttműködési kötelezettségnek megfelelve – eljárni.
   (5) A közúti fuvarozásban használt menetíró készülékek (tachográfok) egész Európára
       kiterjedő harmonizációjának érdekében olyan egyetlen döntéshozatali eljárást
       szükséges bevezetni, amely egyszerre figyelembe veszi az Európai Unió jogköreit és
       az AETR-megállapodást aláíró harmadik országok érdekeit.
   (6) Az AETR 22a. cikke jelenleg úgy rendelkezik, hogy a 3821/85/EGK tanácsi
       rendeletnek a digitális menetírókat érintő módosításait az AETR szerződő felei
       valamennyien automatikusan átveszik anélkül, hogy az Európai Unió a módosítások
       elfogadása előtt bármilyen hivatalos egyeztetést folytatna ezen országokkal. Amint azt
       a Bizottság a „Digitális menetíró készülék: Útiterv a jövőbeli tevékenységekhez” című
       közleményében19 is kiemelte, a jelenlegi mechanizmus veszélybe sodorja a
       3821/85/EGK tanácsi rendelet felülvizsgálatának keretében javasolt intézkedések
       helyes és harmonizált módon történő végrehajtását és a digitális menetíró nem uniós
       szerződő felek általi bevezetését. Ennélfogva az Európai Uniónak érdeke a digitális
       menetírókkal és az AETR-rel kapcsolatos döntéshozatali eljárás javítása és a 22a. cikk
       ennek megfelelő módosítása, és ennek érdekében az Egyesült Nemzetek Európai
       Gazdasági Bizottságának (ENSZ-EGB) keretén belül egy igazgatási bizottság
       felállítása, amelynek feladata a menetírók műszaki jellemzőinek az AETR által
       lefedett teljes területre történő meghatározása.
   (7) Az AETR-megállapodás és a 22a. cikk alapján újonnan felállított bizottságban folyó
       döntéshozatal tervezett rendjének sajátosságai, valamint az a tény, hogy a közúti
       fuvarozást végző járművek személyzetének munkája területén az Európai Unió
       kizárólagos hatáskörrel rendelkezik, mind az Unió AETR-hez való csatlakozását
       indokolják, ami megfelelne a Bíróság 22/70. sz. AETR-ügyben hozott ítéletében
       foglaltaknak, és biztosítaná az EU érdekeinek hatékony képviseletét az ENSZ-EGB-
       nél folyó eljárások során. Az Unió csatlakozását követően az EUMSZ 218. cikkének
       (9) bekezdése alapján a Tanács által elfogadott uniós álláspontot az EU nevében a
       Bizottság képviseli, és az igazgatási bizottságban a Bizottság gyakorolja a tagállamok
       szavazati jogát.
   18
       HL L 334., 1977.12.24., 11. o.
   19
       COM(2011) 454 végleges.
HU                                             10                                             HU
 ---pagebreak---    (8)     Az AETR 14. cikke jelenlegi formájában csak az ENSZ-EGB tagországai és az ENSZ-
           EGB-ben konzultációs joggal rendelkező országok számára teszi lehetővé az AETR-
           hez való csatlakozást. Ezért ahhoz, hogy az Európai Unió csatlakozhasson az AETR-
           hez, a 14. cikket módosítani szükséges oly módon, hogy az lehetővé tegye a regionális
           integrációs szervezetek AETR-hez való csatlakozását.
   (9)     A 3821/85/EGK rendelet I.B mellékletében szereplő 268a követelmény eredményes
           végrehajtása, a járművezetői kártyáknak az AETR által lefedett területen való
           hatékonyabb ellenőrzése és felügyelete, valamint az ellenőrök feladatának könnyebbé
           tétele érdekében indokolt nemzeti elektronikus nyilvántartásokat létrehozni és
           rendelkezni azok összekapcsolásáról. A nyilvántartások összekapcsolására vonatkozó
           rendelkezéseknek tiszteletben kell tartaniuk a szerződő felek belső biztonsági
           követelményeit, és biztosítaniuk kell a továbbított személyes adatok védelmének a
           legszigorúbb nemzetközi normáknak megfelelő szintjét,
   ELFOGADTA EZT A HATÁROZATOT:
                                                 1. cikk
   (1) Az Uniónak a nemzetközi közúti fuvarozást végző járművek személyzetének munkájáról
   szóló európai megállapodással (AETR) foglalkozó szakértői csoporton belül képviselendő
   álláspontja megfelel az e határozat mellékletében foglaltaknak, és azt az AETR-ben részes
   uniós tagállamok az Unió érdekében együttesen fellépve képviselik.
   A tagállamok e módosítási javaslatokról az AETR 21. cikkének 1. bekezdésében előírt eljárás
   szerint tájékoztatják az ENSZ főtitkárát.
   (2) Az álláspontot érintő alaki, illetve kismértékű változtatások az álláspont módosítása nélkül
   is elfogadhatók.
                                                 2. cikk
   Ennek a határozatnak a tagállamok a címzettjei.
   E határozat […]-án/én lép hatályba.
   Kelt Brüsszelben, -án/-én.
                                                 a Tanács részéről
                                                 az elnök
HU                                                 11                                               HU
 ---pagebreak---                                           I. MELLÉKLET
   A 22a. cikk új szövege (az 1.B függelék módosítására vonatkozó eljárás)
   A 22a. cikk helyébe a következő cikk lép:
   1. Létrejön egy igazgatási bizottság, amelynek feladata határozni a jelen megállapodás 1.B
       függelékének módosításairól. Az igazgatási bizottságban a megállapodásban részes
       valamennyi szerződő fél képviselteti magát.
   2. Az igazgatási bizottság székhelye Genf. Az üléseket főszabály szerint Genfben tartják. A
       bizottság dönthet úgy, hogy más helyszínen tartja ülését.
   3. Az Egyesült Nemzetek Európai Gazdasági Bizottságának ügyvivő titkára biztosítja a
       bizottság számára a megfelelő titkársági szolgáltatásokat.
   4. A bizottság kétévente elnököt és két alelnököt választ.
   5. Az Egyesült Nemzetek Európai Gazdasági Bizottságának égisze alatt működő igazgatási
       bizottságot az ENSZ főtitkára szükség esetén, de évente legalább egy alkalommal hívja
       össze.
   6. A megállapodás 1.B függelékének módosítására bármely szerződő fél javaslatot tehet. A
       módosító javaslatokat írásban kell benyújtani az Európai Gazdasági Bizottság
       titkárságához az igazgatási bizottság azon ülése előtt 3 hónappal, amelyen a javaslatot
       elfogadásra elő kívánják terjeszteni. A módosító javaslatok szövegét az Európai
       Gazdasági Bizottság három hivatalos nyelvén valamennyi szerződő fél részére meg kell
       küldeni legalább 3 hónappal az igazgatási bizottság azon ülése előtt, amelyen a javaslatot
       elfogadásra elő kívánják terjeszteni.
   7. Az igazgatási bizottság határozatképességéhez legalább a szerződő felek felének plusz egy
       főnek jelen kell lennie. A határozatképesség szempontjából úgy kell tekinteni, hogy a
       regionális integrációs szervezetek, amelyek a megállapodás Szerződő Felei, tagállamaik
       szavazatszámával szavaznak, jelenlétük azonban nem feltétele a sikeres szavazásnak.
   8. Az igazgatási bizottság a jelen lévő szerződő felek által leadott szavazatok többsége
       alapján hozza határozatait.
   9. A határozatok meghozatala során minden szerződő félnek egy szavazata van. A
       megállapodásban részes regionális integrációs szervezetek képviselői a szervezet
       tagállamainak szavazatát azok távollétében adják le.
   10. Amennyiben az 1.B függelék módosítására irányuló javaslat a megállapodás cikkeinek és
       függelékeinek módosítását is szükségessé teszi, akkor a függelék módosításai mindaddig
       nem léphetnek hatályba, amíg a megállapodás többi részét érintő módosítások hatályba
       nem lépnek. Amennyiben ilyen esetben az 1.B függeléket érintő módosítások a
       megállapodás többi részét érintő módosításokkal egyidejűleg kerülnek előterjesztésre, a
       hatálybalépésük időpontját az általánosságban a 21. cikkben ismertetett eljárások
       alkalmazásával meghatározott időpont alapján kell megállapítani, az említett cikk 7.
       bekezdésében tárgyalt esetben figyelembe véve az 1.B függelék módosításában
       meghatározott időpontot is.
HU                                               12                                               HU
 ---pagebreak---                                          II. MELLÉKLET
   A 14. cikk lehetséges szövegezése (a regionális integrációs szervezetek AETR-hez való
   csatlakozása)
   A 14. cikk a következőképpen módosul:
   A cikk a következő 1a. bekezdéssel egészül ki:
   „E megállapodást regionális integrációs szervezetek is aláírhatják. Ennek a megállapodásnak
   az alkalmazásában »regionális integrációs szervezet« bármely olyan szervezet, amely egy
   adott régió szuverén államaiból áll, és hatáskörrel rendelkezik bizonyos, ezen megállapodás
   által szabályozott területeken, és amely megfelelő felhatalmazással rendelkezik e
   megállapodás aláírására, ratifikálására, elfogadására, jóváhagyására vagy az ahhoz való
   csatlakozásra.”
   Az 5. bekezdés a következőképpen módosul:
   5. Minden olyan Állam vagy regionális integrációs szervezet tekintetében, amely a
   nyolcadik ratifikálási vagy csatlakozási okmány jelen cikk 4. pontja szerinti letétbe helyezését
   követően ratifikálja a jelen Megállapodást vagy csatlakozik ahhoz, a jelen Megállapodás az
   azt követő száznyolcvanadik napon lép hatályba, miután ezen Állam vagy regionális
   integrációs szervezet letétbe helyezte ratifikálási vagy csatlakozási okmányát.
HU                                                13                                                HU
 ---pagebreak---                                            III. MELLÉKLET
   A 10a. cikk lehetséges szövegezése
   1. Annak érdekében, hogy megbizonyosodhassanak arról, hogy a járművezetők még nem
   rendelkeznek a megállapodás 1.B függeléke szerinti érvényes járművezetői kártyával, a
   szerződő felek nemzeti elektronikus nyilvántartást tartanak fenn, amelyben legalább a
   járművezetői kártyák érvényességi idejével azonos ideig az alábbi adatokat tartják nyilván:
   - a járművezető vezetékneve és utóneve
   - a járművezető születési ideje és – ha meg van adva – születési helye
   - a vezetői engedély száma és az azt kibocsátó ország (ha releváns)
   - a járművezetői kártya státusza
   - a járművezetői kártya sorszáma
   2. A szerződő felek minden szükséges intézkedést megtesznek annak érdekében, hogy
   biztosítva legyen az elektronikus nyilvántartások közötti kapcsolat, valamint hogy a
   területükön a kártyát kibocsátó hatóságok és a hivatásos gépjárművezetők vezetési és
   pihenőidejére vonatkozó szabályok betartásának ellenőrzésével megbízott ellenőrök
   hozzáférjenek a nyilvántartáshoz.
   3. Járművezetői kártya kibocsátásakor, cseréjekor és – szükség esetén – megújításakor a
   szerződő feleknek elektronikus adatcserén keresztül ellenőrizniük kell, hogy a járművezető
   még nem rendelkezik érvényes járművezetői kártyával. A szerződő felek biztosítják a
   továbbított személyes adatok védelmének a legszigorúbb nemzetközi normáknak megfelelő
   szintjét. Ez azt is jelenti, hogy az adatcsere csak az ellenőrzéshez szükséges adatokra terjed ki,
   és azok a személyes adatokat szolgáltató szerződő fél előzetes engedélye nélkül más célra
   nem használhatók fel.
HU                                                  14                                                HU